Բրենդան Գլիսոն

Բրենդան Գլիսոն (անգլ.՝ Brendan Gleeson; մարտի 29, 1955(1955-03-29), Դուբլին, Իռլանդիա), թատրոնի, կինոյի և հեռուստատեսության իռլանդացի դերասան, ինչպես նաև ռեժիսոր, սցենարիստ և երաժիշտ ջութակահար (ջութակահար, մանդոլինահար)։ 
Դերասան Դոնալ Գլիսոնի հայրը։
Բրենդան Գլիսոնը կինոյում նորամուտը նշել է բավականին ուշ՝ 34 տարեկանում, ոչ մեծ դեր խաղալով իռլանդական Ջիմ Շերիդանի «Դաշտ» դրամայում՝ 1990 թվականին։ Տարբեր ֆիլմերում Երկրորդ պլանի ոչ մեծ թվով դերերից հետո նրան նկատում է այն ժամանակ սկսնակ ռեժիսոր Մել Գիբսոնը և նրան առաջարկում է Հեմիշ Քեմփբելի դերը «Քաջ սիրտը» պատմական ռազմական դրամայում։ Դրանից էլ սկսվում է դերասանի կարիերան Հոլիվուդում։ «Գեներալը» ֆիլմում դերասանը ստանձնել է իռլանդացի հայտնի հանցագործ Մարտին Կեհիլի վառ կերպարը. այդ դերը նկատվել է քննադատների կողմից։ Շուտով Գլիսոնը սկսեց հայտնվել նաև հայտնի կինոռեժիսորների մեծ բյուջե ունեցող նախագծերում, ինչպիսիք են Ջոն Վուի  «Առաքելությունն անիրագործելի է 2»-ը, Սթիվեն Սփիլբերգի «Արհեստական բանականություն»-ը, Դեննի Բոյլի «28 օր անց»-ը, Մարտին Սկորսեզեի «Նյու Յորքի ավազակախմբերը»-ը, Էնթոնի Մինգելի «Ցուրտ լեռը»-ը, Վոլֆգանգ Փեթերսենի «Տրոյա»-ը, Ռիդլի Սքոթի «Երկնային արքայություն»-ը և, վերջապես, Հարրի Փոթեր ֆիլմաշարը, որտեղ նա խաղացել է հրաշագործ Ալաստորի «Ահեղ աչք» Գրյումի  դերը։ 
Գլիսոնին համաշխարհային համբավ է բերել սև տրագիկոմեդիան՝ «Բրյուգայի հատակին ընկնելը», որտեղ դերասանը խաղացել է վարձու մարդասպանին Քենի դերը։ Կինոքննադատները Գլիսոնի կարիերայում լավագույնն են համարել այդ դերը, դա դերասանին արժանացրել է «Ոսկե գլոբուս» մրցանակի և Բրիտանական կինոակադեմիայի մրցանակի առաջին անվանակարգերին։ 2010 թվականին դերասանը կրկին առաջադրվել է նույն երկու մրցանակներում, ինչպես նաև «Էմմի» մրցանակ է ստացել «Լավագույն տղամարդու դեր հեռուստաֆիլմում» անվանակարգում՝ «Փոթորկին ընդառաջ» ֆիլմում  Մեծ Բրիտանիայի վարչապետ Ուինսթոն Չերչիլի դերի համար։  2012 թվականին «Ոսկե գլոբուս» հերթական անվանակարգը իռլանդացի ոստիկան Ջերի Բոյլի դերն է բերում «Մի անգամ Իռլանդիայում» ֆիլմում։ 


== Կենսագրություն ==


=== Վաղ կյանք ===
Ծնվել և մեծացել է Դուբլինում։ Դպրոցն ավարտելուց հետո սովորել է Դուբլինի համալսարանական քոլեջում, այնուհետև Լոնդոնի Թագավորական ակադեմիայի դրամատիկական արվեստի բաժնում։ Ուսումն ավարտելուց հետո խաղացել է Լոնդոնի թատրոններում, հայտնի է դարձել իր դերերով Շեքսպիրի և Չեխովի պիեսների բեմադրություններում ։
Ավելի ուշ վերադարձել է Դուբլին, որտեղ աշխատել է որպես դպրոցական ուսուցիչ, դասավանդել է անգլերեն և դրամատիկ արվեստ։


=== Կարիերա ===
Առաջին անգամ կինոյում հայտնվել է 34 տարեկանում՝ ստանալով դեր հեռուստատեսային ֆիլմում։ Մեծ Բրիտանիայում երեսունհինգ տարեկան հասակում սկսել է նկարահանվել կինոյում՝ խաղալով բազմաթիվ դերեր։ Նրա դասական դերասանական հմտությունները գրավել են Մել Գիբսոնի ուշադրությունը, որը Բրենդան Գլիսոնին հրավիրել է 1995 թվականին նկարահանվել «Քաջ սիրտը» ֆիլմում։ Հետագայում խաղացել է ավելի քան յոթանասուն ֆիլմերում։


=== Անձնական կյանք ===
Բրենդանը սիրում է ջութակ նվագել։ Ունի կին՝ Մերին։ Նրա եղբայր Բարրի Գլիսոնը հայտնի երգիչ է։ Դերասանը ունի չորս որդի՝ Դոնալը, Ֆերգուսը, Բրինը և Ռորին։ Նրա որդիներից Բրինը և Դոնալ Գլիսոնը նույնպես դերասաններ են։


== Ընտրված ֆիլմագություն ==


== Մրցանակներ և անվանակարգեր ==
Մրցանակների և անվանակարգերի ամբողջական ցանկը IMDb կայքում։


=== Մրցանակներ ===
«Էմմի» մրցանակ
2009 — լավագույն տղամարդու դեր (մինի սերիալ կամ ֆիլմ),«Փոթորկին ընդառաջ» ֆիլմի համար


=== Անվանակարգեր ===
«Ոսկե Գլոբուս» մրցանակ
2012 — լավագույն տղամարդու դեր (կատակերգություն կամ մյուզիքլ) «Մի անգամ Իռլանդիայում» ֆիլմի համար
2010 — լավագույն տղամարդու դեր (մինի սերիալ կամ հեռուստաֆիլմ), «Փոթորկին ընդառաջ» ֆիլմի համար
2009 — լավագույն տղամարդու դեր (կատակերգություն կամ մյուզիքլ)), «Մնացեք ցածր Բրյուգեսում» ֆիլմի համար
BAFTA մրցանակ
2010 — լավագույն տղամարդու դեր հեռուստատեսությունում, «Փոթորկին ընդառաջ» ֆիլմի համար
2009 — երկրորդ պլանի լավագույն տղամարդու դեր, '«Մնացեք ցածր Բրյուգեսում» ֆիլմի համար
Եվրոպական կինոակադեմիա մրցանակ
2014 — լավագույն դերասան,«Գոլգոֆա» ֆիլմի համար


== Ծանոթագրություններ ==


== Արտաղին հղումներ ==